《十月十六夜严陵城下玩月》
明代·朱同

谁送冰盘上九天，清光不减夜来圆。云连远岫横天外，山拥孤城枕水边。

重镇已空前日梦，棹歌犹认去年船。半生未了沧洲愿，安得垂纶继昔贤。

作者简介：徽州府休宁人，字大同，号朱陈村民，又号紫阳山樵。朱升子。洪武中举明经，官至礼部侍郎。有文武才，工图绘，时称三绝。坐事死。著有《覆瓿集》。